Title: ประกาศคณะกรรมการบริหารศาลยุติธรรม เรื่อง กำหนดสถานที่ตั้งและเขตอำนาจอธิบดีผู้พิพากษาภาค

ประกาศคณะกรรมการบริหารศาลยุติธรรม

ประกาศคณะกรรมการบริหารศาลยุติธรรม
เรื่อง กำหนดสถานที่ตั้งและเขตอำนาจอธิบดีผู้พิพากษาภาค

อาศัยอำนาจตามความในมาตรา ๑๓ แห่งพระธรรมนูญศาลยุติธรรม
คณะกรรมการบริหารศาลยุติธรรมจึงออกประกาศ ดังต่อไปนี้

ข้อ ๑  ประกาศนี้เรียกว่า
ประกาศคณะกรรมการบริหารศาลยุติธรรม เรื่อง กำหนดสถานที่ตั้งและเขตอำนาจอธิบดีผู้พิพากษาภาค

ข้อ ๒[๑]  ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓  ให้อธิบดีผู้พิพากษาภาคมีสถานที่ตั้ง
และมีเขตอำนาจ ดังต่อไปนี้
(๑) อธิบดีผู้พิพากษาภาค ๑ มีสถานที่ตั้งสำนักงานอยู่ที่กรุงเทพมหานคร
และมีเขตอำนาจในกรุงเทพมหานคร จังหวัดชัยนาท จังหวัดนนทบุรี จังหวัดปทุมธานี
จังหวัดพระนครศรีอยุธยา จังหวัดลพบุรี จังหวัดสิงห์บุรี จังหวัดสมุทรปราการ
จังหวัดสระบุรี และจังหวัดอ่างทอง
(๒) อธิบดีผู้พิพากษาภาค ๒ มีสถานที่ตั้งสำนักงานอยู่ที่จังหวัดชลบุรี
และมีเขตอำนาจในจังหวัดจันทบุรี จังหวัดฉะเชิงเทรา จังหวัดชลบุรี จังหวัดตราด
จังหวัดนครนายก จังหวัดปราจีนบุรี จังหวัดระยอง และจังหวัดสระแก้ว
(๓) อธิบดีผู้พิพากษาภาค ๓
มีสถานที่ตั้งสำนักงานอยู่ที่จังหวัดนครราชสีมา และมีเขตอำนาจในจังหวัดชัยภูมิ จังหวัดนครราชสีมา
จังหวัดบุรีรัมย์ จังหวัดยโสธร จังหวัดศรีสะเกษจังหวัดสุรินทร์ จังหวัดอุบลราชธานี
และจังหวัดอำนาจเจริญ
(๔) อธิบดีผู้พิพากษาภาค ๔
มีสถานที่ตั้งสำนักงานอยู่ที่จังหวัดขอนแก่น และมีเขตอำนาจในจังหวัดกาฬสินธุ์
จังหวัดขอนแก่น จังหวัดนครพนม จังหวัดมุกดาหาร จังหวัดมหาสารคาม จังหวัดร้อยเอ็ด
จังหวัดเลย จังหวัดสกลนคร จังหวัดหนองคาย จังหวัดหนองบัวลำภู และจังหวัดอุดรธานี
(๕) อธิบดีผู้พิพากษาภาค ๕
มีสถานที่ตั้งสำนักงานอยู่ที่จังหวัดเชียงใหม่ และมีเขตอำนาจในจังหวัดเชียงราย
จังหวัดเชียงใหม่ จังหวัดน่าน จังหวัดพะเยา จังหวัดแพร่ จังหวัดแม่ฮ่องสอน
จังหวัดลำปาง และจังหวัดลำพูน
(๖) อธิบดีผู้พิพากษาภาค ๖
มีสถานที่ตั้งสำนักงานอยู่ที่จังหวัดพิษณุโลก และมีเขตอำนาจในจังหวัดกำแพงเพชร
จังหวัดตาก จังหวัดนครสวรรค์ จังหวัดพิจิตร จังหวัดพิษณุโลก จังหวัดเพชรบูรณ์
จังหวัดสุโขทัย จังหวัดอุตรดิตถ์ และจังหวัดอุทัยธานี
(๗) อธิบดีผู้พิพากษาภาค ๗
มีสถานที่ตั้งสำนักงานอยู่ที่จังหวัดนครปฐม และมีเขตอำนาจในจังหวัดกาญจนบุรี
จังหวัดประจวบคีรีขันธ์ จังหวัดนครปฐม จังหวัดเพชรบุรี จังหวัดราชบุรี
จังหวัดสุพรรณบุรี จังหวัดสมุทรสงคราม และจังหวัดสมุทรสาคร
(๘) อธิบดีผู้พิพากษาภาค ๘
มีสถานที่ตั้งสำนักงานอยู่ที่จังหวัดสุราษฎร์ธานี และมีเขตอำนาจในจังหวัดกระบี่
จังหวัดชุมพร จังหวัดนครศรีธรรมราช จังหวัดพังงา จังหวัดภูเก็ตจังหวัดระนอง
และจังหวัดสุราษฎร์ธานี
(๙) อธิบดีผู้พิพากษาภาค ๙ มีสถานที่ตั้งสำนักงานอยู่ที่จังหวัดสงขลา
และมีเขตอำนาจในจังหวัดตรัง จังหวัดนราธิวาส จังหวัดปัตตานี จังหวัดพัทลุง
จังหวัดยะลา จังหวัดสงขลาและจังหวัดสตูล

ข้อ ๔  ให้ประธานศาลฎีการักษาการตามประกาศนี้

ประกาศ ณ วันที่ ๙ กุมภาพันธ์ พ.ศ. ๒๕๔๔
ธวัชชัย  พิทักษ์พล
ประธานศาลอุทธรณ์ภาค ๑
ช่วยทำงานชั่วคราวในตำแหน่งประธานศาลฎีกา
ประธานกรรมการบริหารศาลยุติธรรม

วิภา/ผู้จัดทำ
๒๗ ตุลาคม ๒๕๕๓
พัสสน/ผู้ตรวจ
๑๘ มกราคม ๒๕๕๔

[๑] ราชกิจจานุเบกษา
เล่ม ๑๑๘/ตอนพิเศษ ๑๔ ง/หน้า ๔๖/๑๖ กุมภาพันธ์ ๒๕๔๔